钦定古今图书集成/历象汇编/岁功典/第107卷 > 《元史》 > 夕行闻夜鹤 前人
## 钦定古今图书集成/历象汇编/岁功典/第107卷 > 《元史》 > 夕行闻夜鹤 前人

《闻夜鹤》，夜鹤叫南池。对此孤明月，临风振羽仪。伊吾
人之菲薄，无赋命之天爵。抱局促之短怀，随冬春而
哀乐。愍海上之惊凫，伤云间之离鹤。离鹤昔未离，迥
发天北垂。忽遇疾风起，暂下昆明池。复畏冬冰合，水
宿非所宜。欲栖不可住，欲去飞已疲。势逐疾风举，求
温向衡楚。复值南飞鸿，参差共成侣。海上多云雾，苍
茫失洲屿。自此别故群，独向潇湘渚。故群不离散，相
依江海畔。夜止羽相切，昼飞影相乱。刷羽共浮沈，湛
澹泛清浔。既不经离别，安知慕侣心。九冬负霜雪，六
翮飞不任。且养凌云翅，俛抑弄清音。所望浮丘子，旦
夕来相寻。